În „Ideologia realismului socialist în România“ din volumul Lumi din cuvinte: reprezentări și identități în literatura română postbelică (Cartea Românească, 2012), cercetătoarea și profesoara clujeană este de părere că, odată depășită epoca „patului procustian“ impus literaturii române de către realismul socialist pe durata a mai bine de două decenii „ce pot să pară astăzi de neînțeles“, în urma unei ofensive polifonice și purtate pe diverse planuri, se va reveni treptat la criteriile artistice ale literaturii și se va renunța la multe dintre cerințele dogmatice.